Diari Oficial de la Generalitat Valenciana


Sumari del DOGV 6301, del 01-07-2010 (2010/7495)

RESOLUCIÓ de 26 de febrer de 2010, del director general per al Canvi Climàtic, per la qual s'acorda inscriure en el Registre del Sistema Comunitari de Gestió i Auditoria Ambientals (Emas) l'Associació Industrial d'Òptica, Color i Imatge (Aido).
----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6301

Data del DOGV
:   01-07-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/7495


Data del document
:   26-02-2010

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Descriptors 

:   * empresa privada

RESOLUCIÓ de 26 de febrer de 2010, del director general per al Canvi Climàtic, per la qual s'acorda inscriure en el Registre del Sistema Comunitari de Gestió i Auditoria Ambientals (Emas) l'Associació Industrial d'Òptica, Color i Imatge (Aido). [2010/7495]  
Vista la sol·licitud presentada per l'Associació Industrial d'Òptica, Color i Imatge (Aido) s'emet la següent resolució de conformitat amb els següents,  
Antecedents de fet  
Primer. Amb data 17 de febrer de 2010 té entrada en el Registre Auxiliar del Centre de Tecnologies Netes la sol·licitud d'inscripció en el sistema comunitari de gestió i auditoria ambientals conforme al Reglament Emas de Emilio Pérez Picazo, en representació de l'Associació Industrial d'Òptica, Color i Imatge (Aido), per al centre de treball ubicat al carrer de Nicolàs Copèrnic, 7, 13 del Parc Tecnològic de Paterna (València), amb les activitats de disseny i prestació de serveis de:   
Formació i consultoria per al desenvolupament de sistemes de gestió.  
Assajos i calibratges en l'àrea d'òptica: colorimetria i fotometria.   
La transferència tecnològica, el desenvolupament sectorial aplicat, i la investigació, desenvolupament i innovació dins d'aquestes activitats.  
Segon. La sol·licitud d'inscripció està acompanyada de la documentació complementària exigida per la normativa aplicable, i de la declaració ambiental corresponent a l'any 2009, validada pel verificador ambiental SGS ICS Ibérica, SA, acreditat per Enac amb el núm. ES-V-0009.  
Als anteriors fets s'apliquen els següents,  
Fonaments de dret  
Primer. Mitjançant el Reial decret 85/1996, de 26 de gener, s'estableixen les normes per a l'aplicació del Reglament (CEE) 1836/1993 del Consell, de 29 de juny, pel qual es permet que les empreses del sector industrial s'adherisquen amb caràcter voluntari a un sistema comunitari de gestió i auditoria ambientals.  
Segon. El Govern Valencià, a través del Decret 28/1998, de 20 de març, designa la Direcció General de Qualitat Ambiental com a organisme competent, en l'àmbit de la Comunitat Valenciana, per a realitzar les comeses i efectuar les funcions a què es refereix el reglament comunitari esmentat i per l'Ordre de 5 de març de 1999, de la Conselleria de Medi Ambient, es crea i regula el Registre de Centres de la Comunitat Valenciana que tinguen implantat un sistema de gestió ambiental d'acord amb els requisits del Reglament Emas.  
Tercer. El Reglament (CE) núm. 761/2001, de 19 de març de 2001, que deroga el Reglament (CEE) 1836/1993, estableix un sistema comunitari de gestió i auditoria ambientals (Emas) que permet la participació amb caràcter voluntari de les organitzacions, per a l'avaluació i millora del comportament ambiental i la difusió de la informació.  
Quart. En l'àmbit de la Comunitat Valenciana, mitjançant el Decret 19/2009, de 3 de novembre, del president de la Generalitat, s'assignen a la Conselleria de Medi Ambient, Aigua, Urbanisme i Habitatge les competències en matèria de medi ambient. Al seu torn, i d'acord amb l'article 9 del Decret 198/2009, de 6 de novembre, del Consell, la Direcció General per al Canvi Climàtic exerceix les funcions en matèria de control de la contaminació. Pel Decret 139/2009, de 18 de setembre, s'aprova el Reglament orgànic i funcional de l'esmentada Conselleria i, de conformitat amb el Decret 144/2005, de 7 d'octubre, pel qual es crea el Centre de Tecnologies Netes, correspon a l'Àrea del Centre de Tecnologies Netes exercir les competències en matèria d'Emas.  
Cinqué. El Reglament (CE) núm. 1221/2009, de 25 de novembre, que deroga el Reglament (CE) núm. 761/2001 i les Decisions 2001/681/CE i 2006/193/CE de la Comissió, permet la participació voluntària d'organitzacions en un sistema comunitari de gestió i auditoria ambientals (Emas). Aquelles organitzacions que hagen sigut verificades i la seua declaració ambiental validada abans de l'entrada en vigor d'aquest, poden ser inscrites en el registre segons el Reglament núm. 761/2001.  
Vist tot el que antecedeix, com també l'informe proposta de l'Àrea del Centre de Tecnologies Netes, fent ús de les atribucions que em confereix el Reglament orgànic i funcional d'aquesta Conselleria, resolc:  
Inscriure en el Registre Comunitari de Gestió i Auditoria Ambientals (Emas), conforme al Reglament (CE) núm. 761/2001, en vigor en el moment de la verificació i validació, l'Associació Industrial d'Òptica, Color i Imatge (Aido) amb les activitats de disseny i prestació de serveis de:   
Formació i consultoria per al desenvolupament de sistemes de gestió.  
Assajos i calibratges en l'àrea d'òptica: colorimetria i fotometria.   
La transferència tecnològica, el desenvolupament sectorial aplicat, i la investigació, desenvolupament i innovació dins d'aquestes activitats.  
El centre de treball està ubicat al carrer de Nicolàs Copèrnic, 7, 13 del Parc Tecnològic de Paterna (València), amb el número: Es-cv-000035  
La declaració ambiental ha de ser actualitzada i validada anualment, d'acord amb el Reglament (CE) núm. 1221/2009.  
De la mateixa manera, tots els elements del sistema de gestió ambiental han de ser revisats en un període no superior a 36 mesos, és a dir, abans del 29 de desembre del 2012, i posteriorment ha de presentar-se la nova declaració ambiental validada davant d'aquesta Direcció General.  
Contra aquesta resolució, que no posa fi a la via administrativa, es pot presentar recurs d'alçada davant de la Secretaria Autonòmica de la Conselleria de Medi Ambient, Aigua, Urbanisme i Habitatge, en el termini d'un mes des de l'endemà de la notificació, d'acord amb el que disposen els articles 114 i 115 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener.  
Paterna, 26 de febrer de 2010.- El director general per al Canvi Climàtic: Jorge Lamparero Lázaro.